Z A P I S N I K
9. sjednice Vijeća Mjesnog odbora Resnik održane 18. veljače 2026. 
Zagreb, I. Resnik 48 s početkom u 18,00 sati

Nazočni članovi Vijeća:
Dario Hlebec, Dominik Žibrat, Iva Šunjić, Jelena Laco i Tijana Dusper.

Odsutni članovi Vijeća: -

Predsjedava gospodin Dario Hlebec, predsjednik Vijeća.

Zapisnik vodi: Dario Hlebec, predsjednik Vijeća

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednika Vijeće jednoglasno utvrđuje


DNEVNI  RED

	1. 
	Izvješće o radu Vijeća Mjesnog odbora Resnik za 2025. – donošenje izvješća

	2. 
	Program rada Vijeća Mjesnog odbora Resnik za 2026 - donošenje Programa


	3. 
	Zaključci  o aktualnoj komunalnoj i prometnoj problematici - donošenje zaključaka


	
	a) Zaključak o prenamjeni k.č. 4069 k.o. Resni u javno dobro nerazvrstane ceste - donošenje zaključka.

	
	b) Zaključak o postavi slivnika u ulici I. Resnik uz k.č 3972/1, 3972/2 i 3973/3 k.o. Resnik - donošenje zaključka.

	
	c) Zaključak o hitnoj sanaciji udarne rupe na adresi I. Resnik kod k.br. 72 - donošenje zaključka.

	
	d) Zaključak o stavu VMO i građana Resnika po pitanju Centra za gospodarenje otpadom - donošenje zaključka.

	4. 
	Pitanja, prijedlozi i obavijesti




Ad1. Izvješće o radu Vijeća Mjesnog odbora Resnik za 2025. – donošenje izvješća

Vijeće Mjesnog odbora Resnik donijelo je Izvješće o radu za 2025. godinu. Ovaj dokument pruža pregled aktivnosti, postignuća te je važan za transparentno informiranje svih stanovnika o radu našeg Mjesnog odbora.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Izvješće  o radu Vijeća Mjesnog odbora Resnik za 2025. – donošenje izvješća

(Zaključak se prilaže ovom zapisniku i njegov je sastavni dio.)

Ad2. Program rada Vijeća Mjesnog odbora Resnik za 2026 - donošenje Programa

Na sjednici Vijeća mjesnog odbora Resnik dogovoreno je i usvojeno što će biti prioriteti i aktivnosti u 2026. godini. Plan obuhvaća održavanje i poboljšanje infrastrukture, suradnju s građanima, te rad na projektima koji će doprinijeti boljem životu građana Resnika. 
Predsjednik otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Program  rada Vijeća Mjesnog odbora Resnik za 2026 - donošenje Programa

(Zaključak se prilaže ovom zapisniku i njegov je sastavni dio.)

Ad3. Zaključci  o aktualnoj komunalnoj i prometnoj problematici - donošenje zaključaka


Predsjednik napominje da Vijeće ima nekoliko prijedloga po pitanju aktualne komunalne i prometne problematike.

a) Zaključak o prenamjeni k.č. 4069 k.o. Resnik u javno dobro nerazvrstane ceste - donošenje zaključka

Predsjednik napominje da treba donijeti prenamjenu k.č. 4069 k.o. Resnik u javno dobro nerazvrstane ceste.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o prenamjeni k.č. 4069 k.o. Resni u javno dobro nerazvrstane ceste - donošenje zaključka

(Zaključak se prilaže ovom zapisniku i njegov je sastavni dio.)

b) Zaključak o postavi slivnika u ulici I. Resnik uz k.č 3972/1, 3972/2 i 3973/3 k.o. Resnik - donošenje zaključka

Predsjednik Vijeća napominje da treba izrada tehničkog rješenja i postava cestovnih slivnik au ulici I. Resnik uz uz k.č 3972/1, 3972/2 i 3973/3 k.o. Resnik.
Navodi da na navedenoj mikrolokaciji, uslijed svake jake kiše dolazi do nakuljanja velike  količine oborinskih voda koje se zadržavaju na kolniku i javnoj površini te se otežava normalno odvijanje prometa kao i sigurno kretanje pješaka tijekom oborina.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o postavi slivnika u ulici I. Resnik uz k.č 3972/1, 3972/2 i 3973/3 k.o. Resnik - donošenje zaključka

(Zaključak se prilaže ovom zapisniku i njegov je sastavni dio.)

c) Zaključak o hitnoj sanaciji udarne rupe na adresi I. Resnik kod k.br. 72 - donošenje zaključka

Uvodno obrazloženje iznosi Predsjednik Vijeća o hitnoj sanaciji udarne rupe u na adresi I. Resnik kod k.br. 72.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o hitnoj sanaciji udarne rupe na adresi I. Resnik kod k.br. 72 - donošenje zaključka

(Zaključak se prilaže ovom zapisniku i njegov je sastavni dio.)

d) Zaključak o stavu VMO i građana Resnika po pitanju Centra za gospodarenje otpadom - donošenje zaključka

Vijeće Mjesnog odbora Resnik, kao i stanovnici naselja Resnik, žele jasno istaknuti da su apsolutno protiv izgradnje Centra za gospodarenje otpadom (spalionica) unutar naselja Resnik. Vijeće Mjesnog odbora Resnik kao i građani Resnika podržavaju učinkovito i održivo gospodarenje otpadom, ali smatraju da je izgradnja takvog centra u naselju Resnik neprihvatljiva zbog ozbiljnih negativnih utjecaja na zdravlje, kvalitetu života i sigurnost stanovnika.
Predsjednik otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o stavu VMO i građana Resnika po pitanju Centra za gospodarenje otpadom - donošenje zaključka

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti

Predsjednik Vijeća Dario Hlebec napominje da je pristiglo rješenje ZET-a da se autobusi u naselju Resnik ne voze većom brzinom od dopuštene. Ova odluka donesena je nakon provedenih kontrola i analiza sigurnosnih uvjeta te je usmjerena na osiguranje sigurnosti svih sudionika u prometu. 
Predsjednik Vijeća Dario Hlebec izvještava nazočne vijećnike s radom između dviju sjednica.
Budući da nije bilo više pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 19:00 sati.

KLASA: 024-08/26-003/310
URBROJ: 251-13-11-5/006-26-2
Zagreb, 18. veljače 2026.

Zapisnik uredila:
Jelena Laco

[bookmark: _GoBack]Predsjednik
Vijeća Mjesnog odbora Resnik

Dario Hlebec


Na temelju članka 98. stavka 1. točke 5. Statuta Grada Zagreba (Službeni glasnik Grada Zagreba 23/16 i članka 15. stavka 1. Pravila Vijeća Mjesog odbora Resnik, Vijeće Mjesnog odbora Resnik na 9. sjednici, održanoj 18. veljače 2026. godine donijelo je
                                

IZVJEŠĆE O RADU
Vijeća mjesnog odbora Resnik
za  2025. godinu

Aktivnosti Vijeća Mjesnog odbora Resnik su se u 2025. organizirale i provodile u dva saziva. 
Vijeće Mjesnog odbora Resnik izabrano na izborima 2021. obavljalo je poslove iz svog djelokruga rada do 14. travnja 2025., nakon čega su raspuštena sva Vijeća u Gradu Zagrebu. Do tog datuma Vijeće Mjesnog odbora je u 2025. održalo 4. sjednice.
Nakon provedenih lokalnih izbora 18. svibnja 2025. novoizabrano Vijeće Mjesnog odbora Resnik je 27. lipnja 2025. održalo konstituirajuću sjednicu i počelo svoj rad sukladno Statutu Grada Zagreba, Pravilima Mjesnog odbora, Poslovnikom o radu i Programu rada Vijeća za 2025.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davali, građani, udruge građana i institucije kao što su škole, dječji vrtići, kulturne ustanove i drugi. 
             U suradnji s građanima mjesnog odbora, Vijeće je, obilazeći teren, stjecalo uvid u brojne probleme, od kojih su neki specifični za ovo gradsko područje.

           Vijeće Mjesnog odbora Resnik u novom sastavu je nakon konstituiranja 27. lipnja 2025., u 2025. godini održalo 7 sjednica.  
Prisustvo na sjednicama:
1. DARIO HLEBEC – na 7 sjednica
2. DOMINIK ŽIBRAT – na 7 sjednica
3. JELENA LACO –  na 7 sjednica
4. IVA ŠUNJIĆ - na 7 sjednica
5. TIJANA DUSPER – na 7 sjednica

Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Sjednice Vijeća prosječno su trajale oko 60 minuta.
Na sjednicama novoizabranog Vijeća je u 2025. godini bilo ukupno 29 točaka dnevnog reda i doneseno je sveukupno 43 akta.  
U strukturi zastupljenosti akata Vijeća prema sadržaju, najzastupljenija je bila aktualna komunalna problematika (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza).
Osim navedenih, Vijeće je donosilo akte kojima je davalo svoja mišljenja po pitanju zakupa zemljišta te mišljenja o prostorno planskim dokumentima koji se odnose na područje Mjesnog odbora, a smatra se da su od interesa za sve građane grada Zagreba.
	Svi zaprimljeni podnesci (na mail MO Resnik, Vijeću  Mjesnog odbora osobno) su se rješavali putem zaključaka koji su se donosili na sjednicama ili rješavali direktnim dopisima.   
Od akata koje sukladno Statutu GZ i Pravilima Mjesnog odbora samostalno donosi, Vijeće MO prošlog saziva donijelo je u 2025. godini Izvješće o radu Vijeća Mjesnog odbora Resnik za 2024., Godišnji izvještaj o izvršenju  Financijskog plana Mjesnog odbora za 2024., Program rada Vijeća Mjesnog odbora Resnik za 2025. godinu, Financijski plan Mjesnog odbora Resnik za 2025., Plan komunalnih aktivnosti Mjesnog odbora Resnik za 2025. i zaključak o izmjeni Plana komunalnih aktivnosti te Program održavanja komunalne infrastrukture na području Mjesnog odbora Resnik.

Predsjednik Vijeća redovito je sazivao sjednice Vijeća, predlagao dnevni red i predsjedavao svim sjednicama Vijeća u 2025. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
U strukturi zastupljenosti akata Vijeća prema sadržaju, najzastupljenija je bila aktualna komunalna problematika za čija su rješavanje donesena 43 akta (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza) većinom na prijedloge građana. 

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. 

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Petruševec dostavljajući zapisnike i zaključke sa sjednica Vijeća.



KLASA: 024-08/26-003/310
URBROJ: 251-13-11-5/006-26-3
Zagreb, 18. veljače 2026.                          

     
Predsjednik Vijeća
Mjesnog odbora Resnik

          Dario Hlebec



Na osnovi članaka 98. stavka 1. točke 5. Statuta Grada Zagreba (Službeni glasnik Grada Zagreba (Službeni glasnik Grada Zagreba 23/16,), članka 15. stavka 1. Pravila Mjesnog odbora Resnik i članka 27 stavka 1. Poslovnika o radu Vijeća Mjesnog odbora Resnik, Vijeće Mjesnog odbora Resnik na 9. sjednici 18. veljače 2026. donijelo je 
 

		         Program rada Vijeća Mjesnog odbora Resnik		                                         			                          za 2026.

a) Polazne odrednice

	Vijeće Mjesnog odbora Resnik polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Resnik.
	Naravno, polazne odrednice i ciljevi i zadaci programa rada Vijeća Mjesnog odbora Resnik ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Resnik kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Resnik s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Resnik koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
1. Izgradnja odvodnje na području Mjesnog odbora Resnik
1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Resnik.
1. Izgradnja ili pronalazak lokacije za ambulantu na području Mjesnog odbora Resnik.
1. Izgradnja ili pronalazak lokacije za ispostavu pošte na području Mjesnog odbora Resnik.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
12. suradnje Vijeća Mjesnog odbora Resnik s građanima,
12. suradnje Vijeća Mjesnog odbora Resnik  s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Resnik a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Resnik postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Resnik o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Resnik s istim.
1. Predlaganje strateških projekata Vijeću gradske četvrti Peščenica-Žitnjak i nadležnim gradskim uredima u cilju planiranja naselja Resnik, rješavanje komunalnih i društvenih potreba građana Resnik.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Resnik selektira i predlaže Vijeću Gradske četvrti kao prioritete programa MKA za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Resnik koji se ne mogu, zbog svoje obimnosti i složenosti, rješavati kroz program MKA.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Resnik.
1. Permanentno nastojanje za što učinkovitijom suradnjom Vijeća Mjesnog odbora Resnik s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Resnik će u svome radu i na svojim sjednicama tijekom 2026. godine provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike na području Mjesnog odbora Resnik te utvrđivanja
1. prioriteta: održavanja komunalne infrastrukture u okviru Plana malih komunalnih akcija koje donosi Vijeće mjesnog odbora Resnik
1. utvrđivanja prioriteta za Plan komunalnih aktivnosti Gradske četvrti Peščenica-Žitnjak:
12. Vijeću Gradske četvrti Peščenica-Žitnjak
1. Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
1. Program prijedloga za donošenje održavanja komunalne infrastrukture Gradske četvrti Peščenica-Žitnjak (kontinuirano kroz cijelu godinu)

1. Davanje mišljenja o prijedlozima akata i programima koja od Vijeća Mjesnog odbora Resnik zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Resnik (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Resnik (kontinuirano kroz cijelu godinu).
1. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2026. za Mjesni odbor Resnik (rujan-prosinac 2026.)
1. Donošenje Financijskog plana Vijeća Mjesnog odbora Resnik za 2026. (siječanj- ožujak 2026.)
1. Donošenje Izvješća o radu Vijeća Mjesnog odbora Resnik za 2025. (veljača- svibanj 2025.)
1. Donošenje Programa rada Vijeća Mjesnog odbora Resnik za 2026. (veljača – lipanj 2026.)
1. Donošenje Godišnjeg obračuna Vijeća Mjesnog odbora Resnik za 2026. (lipanj - listopad 2026.)
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Resnik (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Resnik (kontinuirano kroz cijelu godinu). 
11.a)  Vođenje cjelovite brige o problematici zaštite okoliša, zaštite zdravlja građana i
      druge problematike značajne za kvalitetu života građana.
1. Iniciranje rasprave s predsjednikom i Vijećem Gradske četvrti Peščenica-Žitnjak, te nadležnim gradskim uredima kako bi se dogovorila rješenja u okviru projekata na području zaštite okoliša, zaštite zdravlja građana i drugim područjima u skladu sa zahtjevima građana Resnika.
      
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Resnik.
0. suradnji Vijeća Mjesnog odbora Resnik s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Resnik, te o izvršenju proračunskih stavki koje se odnose na Gradski ured za mjesnu samoupravu, civilnu zaštitu i sigurnost Grada Zagreba.



KLASA: 024-08/26-03/310
URBROJ: 251-13-11-5/006-26-4
Zagreb, 18. veljače 2026. 
Predsjednik Vijeća
Mjesnog odbora Resnik
 
Dario Hlebec



Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 9. sjednici, 18. veljače 2026, donijelo je

[bookmark: _Hlk129851635]Z A K L J U Č A K
o prenamjeni k.č. 4069 k.o. Resnik iz statusa javnog dobra u status nerazvrstane ceste

1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

           -  prenamjene k.č. 4069 k.o. Resnik iz statusa javno dobro u status nerazvrstane 
              ceste

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/310
URBROJ:251-13-11-5/006-26-5
Zagreb, 18. veljače 2026.

Predsjednik Vijeća
Mjesnog odbora Resnik 

Dario Hlebec




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 9. sjednici, 18. veljače 2026, donijelo je

Z A K L J U Č A K
o postavi slivnika u ulici I. Resnik uz k.č  3972/1, 3972/2 i 3973/3 k.o. Resnik 

1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

           -  izrade tehničkog rješenja i postavu cestovnih slivnika u ulici I. Resnik uz k.č   
              3972/1, 3972/2 i 3973/3 k.o. Resnik.

           - na navedenoj mikrolokaciji, uslijed svake jake kiše dolazi do nakuljanja velike 
             količine oborinskih voda koje se zadržavaju na kolniku i javnoj površini te se   
             otežava normalno odvijanje prometa kao i sigurno kretanje pješaka tijekom 
             oborina.
             [image: https://geoportal.zagreb.hr/Temp/4.3.2026._Ispis_GeoportalZG_ch7KH73cI02YaUn0FpSXfg.jpeg]

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 

KLASA:024-08/26-003/111
URBROJ:251-13-11-5/006-26-6
Zagreb, 18. veljače 2026.

Predsjednik Vijeća
Mjesnog odbora Resnik 

                         Dario Hlebec



Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 9. sjednici, 18. veljače 2026, donijelo je

Z A K L J U Č A K
o hitnoj sanaciji udarne rupe u ulici I. Resnik kod k.br. 72

1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

           - hitne sanacije udarne rupe u ulici I. Resnik kod k.br. 72

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/111
URBROJ:251-13-11-5/006-26-7
Zagreb, 18. veljače 2026.

Predsjednik Vijeća
Mjesnog odbora Resnik 

Dario Hlebec               




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 9. sjednici, 18. veljače 2026, donijelo je

Z A K L J U Č A K
o stavu Vijeća Mjesnog odbora Resnik i građana Resnika po pitanju izgradnje Centra za gospodarenjem otpadom (spalionica)

1. Vijeće Mjesnog odbora Resnik moli Vijeće Gradske četvrti Peščenica-Žitnjak da podrži njihov stav po pitanju izgradnje Centra za gospodarenjem otpadom (spalionica)

2. Vijeće Mjesnog odbora Resnik, kao i stanovnici naselja Resnik, žele jasno istaknuti da su apsolutno protiv izgradnje Centra za gospodarenje otpadom (spalionica) unutar naselja Resnik. Vijeće Mjesnog odbora Resnik kao i građani Resnika  podržavaju učinkovito i održivo gospodarenje otpadom, ali smatraju da je izgradnja takvog centra u naselju Resnik neprihvatljiva zbog ozbiljnih negativnih utjecaja na zdravlje, kvalitetu života i sigurnost stanovnika.
Mišljenja su da je potrebno pronaći adekvatnu lokaciju za centar za gospodarenje otpadom, ali da to mjesto bude izvan granica naselja, odnosno što dalje od stambenih područja, u skladu s preporukama struke i standardima zaštite okoliša. Smatra se da će lokacija unutar Resnika imati štetne posljedice te će negativno utjecati na zdravlje stanovnika, okoliš i opću kvalitetu života.
3. Vijeće Mjesnog odbora Resnik predlaže i moli Vijeće Gradske četvrti Peščenica-Žitnjak da poduzmu sve potrebne korake, uključujući i podnošenje inicijative i zahtjeva u Gradsku skupštinu, kako bi ova tema bila razmotrena i da se pronađe prikladna lokacija za Centar za gospodarenje otpadom, izvan područja naselja Resnik i drugih naselja u  okruženju.

4. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/111
URBROJ:251-13-11-5/006-26-8
Zagreb, 18. veljače 2026.

Predsjednik Vijeća
Mjesnog odbora Resnik 

Dario Hlebec               

